Cugnasco-Gerra
Cugnasco-Gerra isch e Gmai im Kanton Tessin in dr Schwyz. Si ghert zum Chrais (circolo) Navegna im Bezirk Locarno.

Geografi 
Cugnasco-Gerra lyt am Rand vu dr Magadinoebeni. Zue Cugnasco ghere d Fraktione Boscioredo, Bosco, Cugnasco, Massarescio, Medoscio, Moncucco, Pianrestello un Sciarana. Zue Gerra ghere d Enklave Gerra Piano un Agarone in dr Ebeni un Gerra Valle uf 826 m im Verzascadal.

Gschicht 
D Gmai Cugnasco-Gerra isch entstande am 20. April 2008 dur d Fusion vu dr bishärige Gmaine Cugnasco un Gerra (Verzasca).

Cugnasco isch zum erschte Mol gnännt wore anne 1374 as Cunyascho. Di eltschte Sidlige sin d Maiesäss vu Ditto un Curogna im Verzascadal, d Sidlige in dr Ebeni, wu vilmol vu Wildbäch un em Fluss Tessin iberschwämmt wore sin, sin erscht speter entstande. D Ortschaft Cugnasco isch vu Hirte grindet wore, wu als mit ihrem Vih in dr Magadinoebeni iberwinteret hän. Im 13. un 14. Jh. sin e Hufe Lyt us em Verzascatal un vu dr Maiesäss Ditto un Curogna in d Ebeni zoge.

Gerra isch zum erschte Mol gnännt wore anne 1387 as Giera. Bis 1852 het s Dorf zue Brione ghert. D Enklave Gerra Piano un Agarone sin anne 1920 zue Gerra chuu, wu d Steibsitz Locarno, Minusio un Mergoscia im Biet vu dr Terricciole ufghobe woren isch.

Verwaltig 
Dr Burgermaischter (Sindaco) vu Cugnasco-Gerra isch dr Luigi Gnesa.

Bevelkerigsentwicklig 
Quälle: Bundesamt für Statistik 2005

Dialekt 
Dr lombardisch Dialäkt vu Cugnasco-Gerra ghert zum Ticinese.

Böuwärch 
 Kapäll Beata Vergine delle Grazie, Cugnasco (15. Jh., Freske us em 16. un 17. Jh.)
 Probschteichilche S. Giuseppe, Cugnasco (1635-56)
 Kapäll S. Martino, Ditto (14./15. Jh.)
 Kapäll SS. Cristoforo e Anna, Curogna (14./15. Jh.)
 Chilche S. Giovanni Evangelista, Gerra (1819, Vorgängerböu sin scho im 15. Jh. belait, sin aber zwaimol gschlisse wore: am Änd vum 16. Jh. dur e Bärgsturz un 1817 dur e Iberschwämmig)
 Chilche Sacro Cuore, Gerra Piano (1930)

Literatur 
 Virgilio Gilardoni: I monumenti d’arte e di storia del Canton Ticino, volume III: L’alto Verbano II. I circoli del Gambarogno e della Navegna. (= Die Kunstdenkmäler der Schweiz. Band 73). Hrsg. Gesellschaft für Schweizerische Kunstgeschichte SKG. Bern 1983, ISBN 3-7643-1500-8, S. 139–164.
 Simona Martinoli und andere: Guida d’arte della Svizzera italiana. Edizioni Casagrande, Bellinzona 2007, ISBN 978-88-7713-482-0, S. 160–162.
 Franco Binda: Il mistero delle incisioni, Armando Dadò editore, Locarno 2013, ISBN 978-88-8281-353-6.

Weblink 

 http://www.cugnasco-gerra.ch

Fueßnote 

Ort (Kanton Tessin)